- Kap
- <
- 114
- >

114
Tap Gamikon Piŋkop da mɨŋat amɨn kabɨni yokwikon baŋ tɨmɨkgɨt dakon kap
1 TP 12.51 Israel amɨn kalɨp Isip yɨpmaŋ degek kɨwit.
Jekop dakon dɨwatni da amɨn gen ŋwakŋwarɨ yoŋ kabɨ dakon kokup yɨpmaŋek kɨwit.
2 Yaŋ awit bɨsapmon Juda mɨŋat amɨnyo Yawe dakon telagɨ yut dagawit.
Israel amɨn Piŋkop da kɨla agɨt.
3 TP 14.21; Jos 3.16 Tap Ɨdap Gami Israel amɨn pɨndagek pasal kɨgɨt.
Ae Jodan Pakbi ɨsal taŋek dɨma pak kɨgɨt.
4 Kabap uŋun meme da yaŋ wɨgɨ mokmok awit, ae ɨleŋ uŋun sipsip da yaŋ wɨgɨ mokmok awit.
5 Tap Gami gak yo ni da noman taŋban pasal kɨgɨl?
Jodan Pakbi gak nido dɨma pak kɨgɨl?
6 Kabap morap nido meme da yaŋ wɨgɨ mokmok awit?
Ae ɨleŋ monɨŋ monɨŋ ji nido sipsip da yaŋ wɨgɨ mokmok awit?
7 Mɨktɨm daman, abɨsok Amɨn Tagɨ abɨsak, do gak wudɨp aki.
Jekop dakon Piŋkop uŋun kɨlɨ abɨk, do gak wudɨp aki.
8 TP 17.1-7; IDT 20.2-13 Uŋun da tɨp kulabɨk aban pakbi ɨdap monɨŋ kɨnda dagagɨt.
Aŋek tɨp tebanon wasok aban pakbi dabɨl noman tagɨt.

- Kap
- <
- 114
- >

114:1: TP 12.51

114:3: TP 14.21; Jos 3.16

114:8: TP 17.1-7; IDT 20.2-13

© 2010 Wycliffe Bible Translators, Inc.